Publication: Magyar Közlöny
Issue: MK-2009-124 (Year: 2009, Number: 124)
Era: 2004-2010
Section: Bizottsághoz az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.)
Paragraph Index: 237

2. § szerinti hitelesítés céljából. Az aláírásgyûjtõ íven a következõ kérdés szerepelt: „Akarja-e, hogy az Országgyûlés tör vényt alkosson arról, hogy Magyarországon kizárólag olyan vállalkozások és cégek folytathassanak üzleti tevékenységet, amelyek Magyarországon adót fizetnek?” Az aláírásgyûjtõ íven található kérdésben több olyan fogalom is szerepel, amely nem egyértelmû. Nem egyértelmû a „vállalkozások és cégek” kifejezés, hogy ezen kifejezés alatt a gazdasági társaságokat érti-e vagy más szerveket, szervezeteket is és ha igen, akkor melyek ezek. Nem egyértelmû a megfogalmazása az „üzleti tevékenység” kifejezésnek sem, pontosan milyen tevékenység vonatkozásában kívánna szabályozást. Nem jelöli meg a kérdés azt sem, hogy mely adók vonatkozásában kívánná a jogszabály megalkotását, mely adók – általános forgalmi adó, személyi jövedelemadó, társasági adó vagy egyéb adó – megfizetését köve tõen lehetne „üzleti tevékenységet” folytatni Magyarországon. Kérdés továbbá az is, hogy az adóalanyok mely körére értelmezhetõ a népszavazási kezdeményezés. Fentiek értelmében a kérdésben több olyan fogalom is szerepel, amely miatt a kérdéssel kapcsolatban a választópolgárok egyértelmûen és világosan nem tudnak véleményt nyilvánítani. Az egyértelmûség hiányának következtében – egy eredményes népszavazás esetén – az Országgyûlés sem tudná megállapítani, hogy pontosan milyen jogalkotási kötelezettség terheli. II. A határozat az Nsztv. 2. §-án, 10. §-ának b) pontján, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/351fce7906cd8d0a17ce9253986cc2b7781f1fb6/dokumentumok/c797a25745c341f627236bf20a7788c37facbd56/letoltes